CELEX: 32008D0689
Language: et
Date: 2008-08-01 00:00:00
Title: 2008/689/EÜ: Komisjoni otsus, 1. august 2008 , millega muudetakse Euroopa Parlamendi ja nõukogu direktiivi 2000/53/EÜ (kasutuselt kõrvaldatud sõidukite kohta) II lisa (teatavaks tehtud numbri K(2008) 4017 all) (EMPs kohaldatav tekst)

23.8.2008   
            
            
               ET
            
            
               Euroopa Liidu Teataja
            
            
               L 225/10
            
         
      KOMISJONI OTSUS,
   1. august 2008,
   millega muudetakse Euroopa Parlamendi ja nõukogu direktiivi 2000/53/EÜ (kasutuselt kõrvaldatud sõidukite kohta) II lisa
   (teatavaks tehtud numbri K(2008) 4017 all)
   (EMPs kohaldatav tekst)
   (2008/689/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 18. septembri 2000. aasta direktiivi 2000/53/EÜ kasutuselt kõrvaldatud sõidukite kohta, (1) eriti selle artikli 4 lõike 2 punkti b,
   ning arvestades järgmist:
   
               (1)
            
            
               Direktiivi 2000/53/EÜ artikli 4 lõike 2 punktiga a on keelatud kasutada pliid, elavhõbedat, kaadmiumi või kuuevalentset kroomi pärast 1. juulit 2003 turule viidavate sõidukite materjalides ja osades, välja arvatud kõnealuse direktiivi II lisas loetletud juhtudel ning seal kindlaksmääratud tingimustel. Vastavalt direktiivi 2000/53/EÜ artikli 4 lõike 2 punktile b peab komisjon kõnealuse direktiivi II lisa regulaarselt kohandama teaduse ja tehnika arenguga.
            
         
               (2)
            
            
               Direktiivi 2000/53/EÜ II lisas on loetletud sõidukite materjalid ja osad, mille puhul on tehtud erand kõnealuse direktiivi artikli 4 lõike 2 punktis a sätestatud raskmetallide kasutamise keelust. Paljud neist eranditest kaotavad kehtivuse kõnealuses lisas nimetatud kuupäevadel. Enne konkreetse erandi kehtivustähtaja lõppu turule viidud sõidukid võivad sisaldada raskmetalle materjalides ja osades, mis on loetletud direktiivi 2000/53/EÜ II lisas.
            
         
               (3)
            
            
               Direktiivi 2000/53/EÜ artikli 4 lõike 2 punktis a sätestatud keelu suhtes tehtud teatavate erandite kehtivust ei tohiks pikendada, kuna tänu tehnika arengule saab plii, elavhõbeda, kaadmiumi või kuuevalentse kroomi kasutamist kõnealustes rakendustes juba vältida.
            
         
               (4)
            
            
               Teatavad materjalid ja osad, mis sisaldavad pliid, elavhõbedat, kaadmiumi või kuuevalentset kroomi, peaksid endiselt jääma välja artikli 4 lõike 2 punktis a sätestatud keelu alt, kuna nende ainete kasutamine kõnealustes konkreetsetes materjalides või osades on ikka veel vältimatu. Mõnel juhul on asjakohane läbi vaadata kõnealuste erandite kehtivusaeg, et anda piisavalt aega keelatud ainete kasutamise lõpetamiseks tulevikus.
            
         
               (5)
            
            
               Direktiivi 2000/53/EÜ II lisas, mida on muudetud komisjoni 10. juuni 2005. aasta otsusega 2005/438/EÜ (millega muudetakse Euroopa Parlamendi ja nõukogu direktiivi 2000/53/EÜ (kasutuselt kõrvaldatud sõidukite kohta) II lisa), (2) on „Märkuste” kolmandas taandes ette nähtud, et varuosad, mis viiakse turule pärast 1. juulit 2003, kuid mida kasutatakse sõidukites, mis on viidud turule enne 1. juulit 2003, on välja jäetud direktiivi 2000/53/EÜ artikli 4 lõike 2 punkti a kohaldamisalast. Selle erandiga on lubatud parandada sõidukeid, mis on viidud turule enne direktiivi 2000/53/EÜ artikli 4 lõike 2 punktiga a sätestatud raskmetallide kasutamise keelu jõustumist, varuosadega, mis vastavad samadele kvaliteedi- ja ohutusnõuetele kui need osad, millega sõidukid olid algselt varustatud.
            
         
               (6)
            
            
               Varuosad sõidukite jaoks, mis on viidud turule pärast 1. juulit 2003, kuid enne direktiivi 2000/53/EÜ II lisaga ette nähtud erandi kehtivuse lõpu kuupäeva, ei ole hõlmatud kõnealuse lisa „Märkuste” kolmanda taandega. Seega peavad selliste sõidukite varuosad olema raskmetallivabad, isegi kui neid kasutatakse selliste osade asendamiseks, mis algselt sisaldasid raskmetalle.
            
         
               (7)
            
            
               Teatavatel juhtudel on tehniliselt võimatu parandada sõidukit muude kui originaalvaruosadega, kuna see nõuaks sõiduki kogu süsteemi mõõtmete või toimimisomaduste muutmist. Muud varuosad ei sobi sõidukisüsteemidesse, mis olid algselt valmistatud raskmetalle sisaldavate osade kasutamisega, ja selliseid sõidukeid ei saa parandada ning need tuleks enneaegselt kasutusest kõrvaldada. Seepärast on II lisa vaja vastavalt muuta. Käesolev otsus peaks mõjutama ainult piiratud arvu sõidukeid ning sõidukite materjale ja osi ning üksnes piiratud ajavahemikus.
            
         
               (8)
            
            
               Kuna tarbijate ohutus on esmatähtis ning toodete taaskasutamine, taastamine ja kasutusea pikendamine on olulised keskkonnakaitse seisukohast, siis peaksid olema kättesaadavad varuosad selliste sõidukite parandamiseks, mis on viidud turule ajavahemikul 1. juulist 2003 kuni konkreetse erandi kehtivustähtaja lõpuni. Seega on vaja leppida sellega, et pliid, elavhõbedat, kaadmiumi või kuuevalentset kroomi kasutatakse materjalides ja osades, mis on ette nähtud varuosadeks taoliste sõidukite parandamisel.
            
         
               (9)
            
            
               On kohane ühtlustada erandite sõnastus nende sõnastusega muudes jäätmeid käsitlevates keskkonnadirektiivides, kus selliseid erandeid on nimetatud.
            
         
               (10)
            
            
               Seepärast tuleks direktiivi 2000/53/EÜ vastavalt muuta.
            
         
               (11)
            
            
               Käesoleva otsusega ette nähtud meetmed on kooskõlas Euroopa Parlamendi ja nõukogu 5. aprilli 2006. aasta direktiivi 2006/12/EÜ (jäätmete kohta) (3) artikli 18 lõike 1 alusel loodud komitee arvamusega,
            
         ON TEINUD JÄRGMISE OTSUSE:
   Artikkel 1
   Direktiivi 2000/53/EÜ II lisa asendatakse käesoleva otsuse lisas esitatud tekstiga.
   Artikkel 2
   Käesolev otsus jõustub kolmandal päeval pärast selle avaldamist Euroopa Liidu Teatajas.
   Artikkel 3
   Käesolev otsus on adresseeritud liikmesriikidele.
   
      Brüssel, 1. august 2008
      
         
            Komisjoni nimel
         
         
            komisjoni liige
         
         Stavros DIMAS
         
      
   
   
      (1)  EÜT L 269, 21.10.2000, lk 34. Direktiivi on viimati muudetud direktiiviga 2008/33/EÜ (ELT L 81, 20.3.2008, lk 62).
   
      (2)  ELT L 152, 15.6.2005, lk 19.
   
      (3)  ELT L 114, 27.4.2006, lk 9.
   
      LISA
      
         
            „II LISA
            Materjalid ja osad, mille suhtes kehtib erand artikli 4 lõike 2 punktist a
            
                        Materjalid ja osad
                     
                     
                        Erandi ulatus ja kehtivusaeg
                     
                     
                        Märgistatavad või tähistatavad vastavalt artikli 4 lõike 2 punkti b alapunktile iv
                     
                  
                        Plii legeeriva elemendina
                     
                  
                        
                                    1.
                                 
                                 
                                    Masinaehitusteras ja galvaanitud teras pliisisaldusega kuni 0,35 massiprotsenti
                                 
                              
                     
                         
                     
                     
                         
                     
                  
                        
                                    2. a)
                                 
                                 
                                    Masinaehitusalumiinium pliisisaldusega kuni 2 massiprotsenti
                                 
                              
                     
                        Varuosadena sõidukitele, mis on viidud turule enne 1. juulit 2005
                     
                     
                         
                     
                  
                        
                                    2. b)
                                 
                                 
                                    Alumiinium pliisisaldusega kuni 1,5 massiprotsenti
                                 
                              
                     
                        Varuosadena sõidukitele, mis on viidud turule enne 1. juulit 2008
                     
                     
                         
                     
                  
                        
                                    2. c)
                                 
                                 
                                    Alumiinium pliisisaldusega kuni 0,4 massiprotsenti
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Vasesulam pliisisaldusega kuni 4 massiprotsenti
                                 
                              
                     
                         
                     
                     
                         
                     
                  
                        
                                    4. a)
                                 
                                 
                                    Laagriliuad ja puksid
                                 
                              
                     
                        Varuosadena sõidukitele, mis on viidud turule enne 1. juulit 2008
                     
                     
                         
                     
                  
                        
                                    4. b)
                                 
                                 
                                    Laagriliuad ja puksid mootorites, jõuülekannetes ja õhukonditsioneeride kompressorites
                                 
                              
                     
                        1. juuli 2011 ja pärast seda kuupäeva varuosadena sõidukitele, mis on viidud turule enne 1. juulit 2011
                     
                     
                         
                     
                  
                        Plii ja pliiühendid osades
                     
                  
                        
                                    5.
                                 
                                 
                                    Akud
                                 
                              
                     
                         
                     
                     
                        X
                     
                  
                        
                                    6.
                                 
                                 
                                    Vibratsioonisummutid
                                 
                              
                     
                         
                     
                     
                        X
                     
                  
                        
                                    7. a)
                                 
                                 
                                    Vulkaniseerimisvahendid ja elastomeeride stabilisaatorid pidurivoolikutes, kütusevoolikutes, ventilatsioonivoolikutes, elastomeer-/metallosad šassiirakendustes ja mootori montaažiosades
                                 
                              
                     
                        Varuosadena sõidukitele, mis on viidud turule enne 1. juulit 2005
                     
                     
                         
                     
                  
                        
                                    7. b)
                                 
                                 
                                    Vulkaniseerimisvahendid ja elastomeeride stabilisaatorid pidurivoolikutes, kütusevoolikutes, ventilatsioonivoolikutes, elastomeer-/metallosad šassiirakendustes ja mootori montaažiosades, mis sisaldavad kuni 0,5 massiprotsenti pliid
                                 
                              
                     
                        Varuosadena sõidukitele, mis on viidud turule enne 1. juulit 2006
                     
                     
                         
                     
                  
                        
                                    7. c)
                                 
                                 
                                    Ülekandeseadmetes kasutatavate elastomeeride sidumisvahendid pliisisaldusega kuni 0,5 massiprotsenti
                                 
                              
                     
                        1. juuli 2009
                     
                     
                         
                     
                  
                        
                                    8. a)
                                 
                                 
                                    Elektroonikaplaatides ja muudes elektriseadmetes, välja arvatud klaasil, sisalduv joodis
                                 
                              
                     
                        Sõidukid tüübikinnituse kuupäevaga enne 31. detsembrit 2010, ja varuosad osutatud sõidukitele (vaadatakse läbi aastal 2009)
                     
                     
                        X (1)
                        
                     
                  
                        
                                    8. b)
                                 
                                 
                                    Joodis klaasil paiknevates elektrirakendustes
                                 
                              
                     
                        Sõidukid tüübikinnituse kuupäevaga enne 31. detsembrit 2010, ja varuosad osutatud sõidukitele (vaadatakse läbi aastal 2009)
                     
                     
                        X (1)
                        
                     
                  
                        
                                    9.
                                 
                                 
                                    Klapipesad
                                 
                              
                     
                        Varuosadena mootoritüüpidele, mis on välja töötatud enne 1. juulit 2003
                     
                     
                         
                     
                  
                        
                                    10.
                                 
                                 
                                    Elektrilised osad, mis sisaldavad pliid klaasi (välja arvatud lambipirnides ja süüteküünalde glasuuris kasutatav klaas) või keraamilise materjali koosseisus
                                 
                              
                     
                         
                     
                     
                        X (2)
                        
                        (välja arvatud mootorite piesoelektrilised osad)
                     
                  
                        
                                    11.
                                 
                                 
                                    Pürotehnilised sütikud
                                 
                              
                     
                        Sõidukid tüübikinnituse kuupäevaga enne 1. juulit 2006 ja osutatud sõidukite varuosad
                     
                     
                         
                     
                  
                        Kuuevalentne kroom
                     
                  
                        
                                    12. a)
                                 
                                 
                                    Korrosioonivastased katted
                                 
                              
                     
                        Varuosadena sõidukitele, mis on viidud turule enne 1. juulit 2007
                     
                     
                         
                     
                  
                        
                                    12. b)
                                 
                                 
                                    Korrosioonivastased katted polt-mutter-ühendustele šassiirakendustes
                                 
                              
                     
                        Varuosadena sõidukitele, mis on viidud turule enne 1. juulit 2008
                     
                     
                         
                     
                  
                        
                                    13.
                                 
                                 
                                    Autoelamutes kasutatavad absorptsioonkülmikud
                                 
                              
                     
                         
                     
                     
                        X
                     
                  
                        Elavhõbe
                     
                  
                        
                                    14. a)
                                 
                                 
                                    Lahenduslambid esilaternates
                                 
                              
                     
                        Sõidukid tüübikinnituse kuupäevaga enne 1. juulit 2012 ja osutatud sõidukite varuosad
                     
                     
                        X
                     
                  
                        
                                    14. b)
                                 
                                 
                                    Fluorestsentslambid armatuurlaua ekraanides
                                 
                              
                     
                        Sõidukid tüübikinnituse kuupäevaga enne 1. juulit 2012 ja osutatud sõidukite varuosad
                     
                     
                        X
                     
                  
                        Kaadmium
                     
                  
                        
                                    15.
                                 
                                 
                                    Elektrisõidukite akud
                                 
                              
                     
                        31. detsember 2008 ja pärast seda kuupäeva varuosadena sõidukitele, mis on viidud turule enne 31. detsembrit 2008
                     
                     
                         
                     
                  Märkused:
            Homogeenses materjalis võib plii, kuuevalentse kroomi ja elavhõbeda maksimumkontsentratsioon olla kuni 0,1 massiprotsenti ja kaadmiumi maksimumkontsentratsioon kuni 0,01 massiprotsenti.
            Erandi kehtivusaja lõppemise ajal turul olevate sõidukite osade taaskasutamine on lubatud piiranguteta, kuna artikli 4 lõike 2 punkt a seda ei hõlma.
            Artikli 4 lõike 2 punkti a sätteid ei kohaldata pärast 1. juulit 2003 turule viidud varuosade suhtes, mida kasutatakse enne 1. juulit 2003 turule viidud sõidukite remondiks. (3)
            
         
      
      
         (1)  Demontaaž, kui seoses punktiga 10 ületatakse keskmiseks künniseks määratud 60 grammi sõiduki kohta. Selle tingimuse kohaldamisel ei arvestata elektroonilisi seadmeid, mida tootja ei ole paigaldanud tootmisliinil.
      
         (2)  Demontaaž, kui seoses punktiga 8 ületatakse keskmiseks künniseks määratud 60 grammi sõiduki kohta. Selle tingimuse kohaldamisel ei arvestata elektroonilisi seadmeid, mida tootja ei ole paigaldanud tootmisliinil.
      
         (3)  Seda tingimust ei kohaldata rataste tasakaalustusvihtide, elektrimootorite süsiharjade ja pidurite hõõrdkatete suhtes.”